
συγχρονη ελληνικη πεζογραφια 

Ένας άνθρωπος βρίσκεται µόνος του λίγα βήματα μακριά από την όχθη κάποιου ποταµού. Ένας αφηγητής θα χαρτογραφήσει την παραμικρή λεπτομέρεια της πορείας του, από τον φρενήρη χορό των μυρμηγκιών στο χώμα και τις βρεγμένες πέτρες έως και την κάθε κίνηση και απόφαση του πρωταγωνιστή. Στο ριβερράν η αρχή συναντά το τέλος σε μια σπειροειδή αφήγηση χωρίς τόπο και χρόνο, που ακολουθεί τη ροή του λόγου. Με απλή, καθημερινή γλώσσα που κυλάει κυκλικά και αβίαστα και με αδιόρατη σατιρική διάθεση περιγράφονται περίπλοκες καταστάσεις και παράλογες αποφάσεις.
Ένα ποιητικό μυθιστόρημα για τη ροή του χρόνου και την παρατήρηση της ροής του χρόνου και την παρατήρηση της παρατήρησης της ροής του χρόνου, που ομολογεί την πρώτη αρχή του στην πρώτη λέξη της  Αγρύπνιας των Φίνεγκαν του Τζέιμς Τζόις: riverrun.
[image: image3.jpg]




Ο Τρύφωνας Γέσιος-Κρανιώτης είναι συγγραφέας, µουσικός και αρχιτέκτονας. Γεννήθηκε στην Έδεσσα το 1997, ενώ τα τελευταία χρόνια ζει στη Θεσσαλονίκη. 
Το ριβερράν είναι το πρώτο του µυθιστόρηµα και γράφτηκε τον Αύγουστο του 2019.
Στοιχεία για το βιβλίο θα βρείτε στο  toposbooks.gr

